Φασολάδα με λαχανικά και καρύδια, της Εύης Βουτσινά
Μια φασολάδα διαφορετική από την κλασική. Ο συνδυασμός των καρυδιών με τα φασόλια και τα λαχανικά είναι που τη κάνουν να ξεχωρίζει.
250 γρ. φασόλια άσπρα, μέτρια, 1 ξερό κρεμμύδι μέτριο, 3 κλωνάρια σέλινο, 2 μικρά καρότα, κατά προτίμηση βιολογικά, 1 πράσο, το άσπρο και το τρυφερό πράσινο μέρος, 2 μικρές πατάτες, κατά προτίμηση βιολογικές, 3 - 4 σκελίδες σκόρδου, 1 χουφτίτσα φύλλα μαϊντανού, ψιλοκομμένα, αλάτι και πιπέρι, 2/3 φλιτζ. τσαγιού καρύδια, τριμμένα, 1/2 φλιτζ. τσαγιού λάδι
Βάζουμε τα φασόλια σε νερό να μουλιάσουν από το βράδυ.Την επομένη τα πλένουμε και τα βάζουμε στην κατσαρόλα με μπόλικο νερό, να βράσουν.Εν τω μεταξύ, κόβουμε τα λαχανικά σε μικρούς κύβους.Μόλις αρχίσουν να μαλακώνουν τα φασόλια, ρίχνουμε στην κατσαρόλα τα λαχανικά και μαζί το λάδι, το μαϊντανό, αλάτι και πιπέρι.Όταν βράσουν και τα φασόλια και τα λαχανικά, φροντίζουμε να υπάρχει λίγο ζουμί στην κατσαρόλα και ρίχνουμε τα τριμμένα καρύδια.Ανακατεύουμε και συνεχίζουμε το μαγείρεμα για 2 λεπτά, οπότε τα καρύδια θα αφήσουν το λάδι τους και το φαγητό θα πάρει ιδιαίτερη νοστιμιά και ένα ωραίο καστανό χρώμα.
Λαχανικά,Φασόλια,Νηστίσιμα